pythainlp/thai-wiki-dataset-v3 huggingface dataset:
การหายใจเฮือก

การหายใจเฮือก (agonal respiration, agonal breathing, gasping respiration) เป็นรูปแบบการหายใจผิดปกติชนิดหนึ่งซึ่งเกิดจากปฏิกิริยาตอบสนอง (รีเฟลกซ์) จากก้านสมอง มีลักษณะหายใจเฮือก ดูใช้แรงมากในการหายใจ อาจมีเสียงออกมาพร้อมกับการหายใจ หรือมีกล้ามเนื้อกระตุกได้ สาเหตุอาจเกิดจากภาวะสมองขาดเลือด ออกซิเจนในเลือดต่ำรุนแรง หรือไม่มีออกซิเจนในเลือด ถือเป็นอาการแสดงทางการแพทย์ที่บ่งบอกถึงภาวะเจ็บป่วยรุนแรง จำเป็นต้องได้รับการรักษาอย่างเร่งด่วน เนื่องจากส่วนใหญ่หากดำเนินต่อไปผู้ป่วยอาจหยุดหายใจและเสียชีวิตได้ ช่วงเวลาของการหายใจเฮือกจนถึงเสียชีวิตอาจแตกต่างกันได้มาก ตั้งแต่ 2-3 เฮือก ไปจนถึงหลายชั่วโมง
คำนี้บางครั้งถูกใช้เรียกลักษณะการหายใจหอบเหนื่อยขาดเป็นห้วง ที่พบในผู้ป่วยอวัยวะล้มเหลว เช่น ตับวาย ไตวาย ผู้ป่วยที่มีภาวะการอักเสบทั่วร่าง (SIRS) ติดเชื้อในกระแสเลือด เลือดเป็นกรดจากเมตาบอลิก ซึ่งเกิดจากสาเหตุคนละอย่างกันกับการหายใจเฮือก
การหายใจเฮือกเช่นนี้พบได้บ่อยในผู้ป่วยภาวะหัวใจหยุดเต้น โดยผู้ป่วยอาจยังมีการหายใจเฮือกได้อีกหลายนาที ถือเป็นอาการที่จะต้องได้รับการนวดหัวใจผายปอดกู้ชีพ หากเปรียบเทียบในผู้ป่วยหัวใจหยุดเต้นด้วยกัน ผู้ป่วยหัวใจหยุดเต้นที่มีการหายใจเฮือกอาจมีพยากรณ์โรคที่ดีกว่าผู้ป่วยหัวใจหยุดเต้นที่ไม่มีการหายใจเฮือก สำหรับผู้ป่วยหัวใจหยุดเต้นที่หมดสติและคลำชีพจรไม่ได้ การหายใจเฮือกให้เห็นนี้ไม่ถือเป็นการหายใจที่ส่งออกซิเจนไปเลี้ยงร่างกายได้ จึงยังคงต้องช่วยหายใจอยู่หากไม่มีข้อห้ามอื่น
สำหรับผู้ป่วยหัวใจหยุดเต้นนอกโรงพยาบาล สามารถพบการหายใจเฮือกได้ราว 40%
==อ้างอิง==
การหายใจผิดปกติ
ภาวะฉุกเฉินทางการแพทย์
การนวดหัวใจผายปอดกู้ชีพ
การปฏิวัติมองโกเลีย ค.ศ. 1911

การปฏิวัติมองโกเลีย ค.ศ. 1911 (การปฏิวัติมองโกเลียส่วนนอก ค.ศ. 1911) ได้เกิดขึ้นภายในภูมิภาคมองโกเลียส่วนนอก ได้ประกาศเอกราชจากชาวแมนจู ภายใต้การนำของราชวงศ์ชิง ในช่วงการปฏิวัติซินไฮ่ ได้เกิดขึ้นจากการรวมกันของปัจจัยต่างๆ ทั้งความยกลำบากทางเศรษฐกิจและความล้มเหลวในการต่อต้านจักรวรรดินิยมตะวันตก ทำให้ประชาชนจำนวนมากในจีนไม่พอใจการบริหารของรัฐบาลราชวงศ์ชิง เมื่อมีนโยบายที่จะผนวกรวมดินแดนมองโกเลียให้เป็นส่วนหนึ่งของชาวฮั่น และการกลืนชาติชนพื้นเมือง ทำให้รัฐบาลชิงต้องรับมือกับกระแสการต่อต้าน ซึ่งเป็นผลทำให้เกิดการแยกตัวออกจากจักรวรรดิชิงโดยไม่มีการสูญเสียเลือดเนื้อ หัวหน้าเผ่าหลายคนในเขตบาร์กาและมองโกเลียในต่างเข้าร่วมในการปฏิวัตินี้และก้าวขึ้นมาเป็นผู้นำการปฏิวัติ
==อ้างอิง==
Asia's First Modern Revolution-Mongolia Proclaims Its Independence in 1911
ประวัติศาสตร์มองโกล
มองโกเลียภายใต้การปกครองของชิง
ซิอาตุม

ซิอาตุม เป็นเจ้าชายอียิปต์โบราณของราชวงศ์ที่สิบแปด พระองค์น่าจะเป็นหนึ่งในพระราชบุตรของฟาโรห์ทุตโมสที่สี่ และอาจจะเป็นพระเชษฐาหรือพระอนุชาพระองค์หนึ่งของฟาโรห์อเมนโฮเตปที่สาม พระองค์มีพระธิดานามว่า เนเบตธิอา
==อ้างอิง==
Aidan Dodson & Dyan Hilton, The Complete Royal Families of Ancient Egypt, Thames & Hudson (2004), p.&nbsp;137, 140. 
Arielle P. Kozloff & Betsy M. Bryan: Egypt’s Dazzling Sun: Amenhotep III and His World (1992), p.&nbsp;292. , pp.&nbsp;67–68
ราชวงศ์ที่สิบแปดแห่งอียิปต์
เพเตปิฮู

พีเฮีย หรือ พีอิเฮีย หรือ เพเตปิฮู เป็นเจ้าหญิงอียิปต์โบราณในช่วงราชวงศ์ที่สิบแปด เป็นพระราชธิดาของฟาโรห์ทุตโมสที่สี่
พระศพของพระองค์ถูกฝังอยู่ใน Sheikh Abd el-Qurna พร้อมกับเจ้าหญิงอีกหลายพระองค์ เจ้าหญิงอเมเนโมเพต และพระขนิษฐาของพระองค์น่าจะเป็นเจ้าหญิงเธียอา หลุมฝังพระศพถูกค้นพบในปี พ.ศ.2400
==อ้างอิง==
อียิปต์โบราณ
มัมมี
เทนต์อามุน (พระราชธิดาในทุตโมสที่สี่)

เทนต์อามุน เป็นเจ้าหญิงอียิปต์โบราณแห่งราชวงศ์ที่สิบแปดในสมัยอาณาจักรใหม่ พระองค์เป็นพระราชธิดาของฟาโรห์ทุตโมสที่สี่
พระนางเทนต์อามุนได้สิ้นพระชนม์ในปีเดียวกับพระบิดาของพระองค์ พระองค์ถูกฝังอยู่ในหุบเขากษัตริย์ในหลุมฝังศพ เควี 43 ร่วมกับพระบิดากับพระเชษฐาของพระองค์นามว่า อเมเนมเฮต ชิ้นส่วนของโถคาโนปิกของเจ้าหญิงเทนต์อามุนถูกพบในหลุบฝังพระศพ ตอนนี้อยู่ในพิพิธภัณฑ์ไคโร
==อ้างอิง==
อียิปต์โบราณ
เควี 43

หลุมฝังพระศพ KV43 เป็นสุสานของฟาโรห์ทุตโมสที่สี่ ในหุบเขากษัตริย์ในเมืองลักซอร์ประเทศอียิปต์ มีรูปร่างรูปแบบของสุสานราชวงศ์ที่สิบแปด เควี 43 ถูกค้นพบโดยฮาวเวิร์ด คาร์เตอร์ ในปี พ.ศ.2446
==สถานที่ตั้ง==
หลุมฝังพระศพตั้งอยู่สูงในหน้าผาเหนือพื้นหุบเขาซึ่งได้รับความเสียหายจากน้ำท่วมมากมายจากสุสานอื่น ๆ และตกแต่งผนังจึงได้รับการเก็บรักษาไว้เป็นอย่างดี โลงหินด้านนอกของฟาโรห์ยังคงอยู่ในห้องฝังศพ
พระราชบุตรและธิดาฟาโรห์ทุตโมสที่สี่ที่ถูกฝังพระศพไว้ในหลุมฝังพระศพนี้คือ เจ้าชายอเมเนมเฮตและเจ้าหญิงเทนต์อามุน
==อ้างอิง==
อียิปต์โบราณ
เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945"

เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945" (รัสเซีย: Юбилейная медаль «60 лет Победы в Великой Отечественной войне 1941–1945 гг.») เหรียญนี้ถูกสร้างขึ้นโดยประเทศรัสเซีย ในวาระ 60 ปีแห่งชัยชนะนาซีเยอรมันค.ศ. 1945 ถูกสร้างขึ้นเมื่อวันที่ 28 กุมภาพันธ์ พ.ศ. 2547
==ลักษณะเหรียญ==
เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945" มีขนาดเส้นผ่านศูนย์กลาง 32 มิลลิเมตร ข้างบนเป็นรูปเครื่องอิสริยาภรณ์แห่งชัยชนะ ข้างล่างเขียนว่า "1941-1945"  ข้างหลังมีช่อใบมะกอกพร้อมข้อความที่เขียนว่า "60 ปีแห่งชัยชนะในมหาสงครามผู้รักชาติ 1941-1945" ("60 лет Победы в Великой Отечественной войне 1941–1945") 
==ผู้ที่ได้รับเหรียญ (บางส่วน)==
===ประเทศรัสเซีย===
Cellist and conductor Mstislav Leopoldovich Rostropovich
Marshal of the Soviet Union Sergei Leonidovich Sokolov
Marshal of the Soviet Union Vasily Ivanovich Petrov
Artillery officer Colonel Ivan Fedorovich Ladyga
Hero of the Soviet Union Lieutenant General Galaktion Yeliseyevich Alpaidze
Hero of the Soviet Union Kazakh Army General Sagadat Nurmagambetov
===ต่างประเทศ===
สมเด็จพระราชาธิบดีมีไฮที่ 1 แห่งโรมาเนีย
นายพลและประธานาธิบดีแห่งโปแลนด์ วอยแชค ยารูแซลสกี
==อ้างอิง==
==แหล่งข้อมูลอื่น==
The Commission on State Awards to the President of the Russian Federation
The Russian Gazette  In Russian
เครื่องอิสริยาภรณ์รัสเซีย
เครื่องอิสริยาภรณ์ยูเครน
เครื่องอิสริยาภรณ์เบลารุส
เครื่องอิสริยาภรณ์คาซัคสถาน
เครื่องอิสริยาภรณ์มอลโดวา
เครื่องอิสริยาภรณ์อาร์มีเนีย
ซิทอามุน (พระมเหสีของฟาโรห์อเมนโฮเทปที่สาม)

ซิทอามุน เป็นเจ้าหญิงอียิปต์โบราณและพระมเหสีของฟาโรห์แอเมนโฮเทปที่สาม
==ด้านครอบครัว==
พระนางซิทอามุนถือได้ว่าเป็นพระราชธิดาของฟาโรห์แอเมนโฮเทปที่สาม กับพระมเหสีทีเย หลังจากนั้นพระองค์ก็อภิเษกสมรสกับพระราชบิดาของพระองค์ในช่วงรัชสมัยของฟาโรห์อเมนโฮเทปที่สามในปีที่ 30 ของการครองราชย์
ข้อสันนิษฐานที่ว่า พระนางซิทอามุนเป็นพระราชธิดาของฟาโรห์อเมนโฮเทปที่สามกับพระนางทีเย พระนางซิทอามุนได้ปรากฎบนภาพสลักในหลุมฝังศพของ ยูยา กับ ทูยา ซึ่งเป็นบิดาและมารดาของพระนางทีเย โดยเฉพาะอย่างยิ่งเก้าอี้ที่มีชื่อว่าพระราชธิดาของฟาโรห์
==อ้างอิง==
ซุปเปอร์โมเดลไทยแลนด์

ซุปเปอร์โมเดลไทยแลนด์ (SUPERMODEL THAILAND) เป็นการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2558  ผู้ได้ตำแหน่งต่างๆจะเป็นผู้แทนประเทศไทยเข้าประกวดเวทีระดับนานาชาติ
== เกี่ยวกับการประกวด ==
การประกวด SUPERMODEL THAILAND 2015 เป็นการประกวดนางแบบนายแบบรุ่นเยาวชน อายุระหว่าง 5 - 18 ปี โดยแบ่งเป็นรุ่นต่างๆดังต่อไปนี้
- Mister Young Thailand 2015 (วัยรุ่นชายอายุ 13 -18 ปี)
- Miss Young Thailand 2015 (วัยรุ่นหญิง อายุ 13 - 18 ปี)
- Mini Mister Thailand 2015 (เด็กชายอายุ 5 -12 ปี)
- Mini Miss Thailand 2015 (เด็กหญิงอายุ 5 - 12 ปี)
โดยรอบชิงชนะเลิศจัดขึ้นในวันเสาร์ที่ 10 ตุลาคม 2558 ที่ นครินทร์ สเปซ ถนนศรีนครินทร์
== รายชื่อผู้ได้รับตำแหน่งซุปเปอร์โมเดลไทยแลนด์ ==
{| border="2" cellpadding="2" cellspacing="0" style="margin: 0 1em 0 0; background: #f9f9f9; border: 1px #aaa solid; border-collapse: collapse; font-size: 93%;"
|-
! bgcolor="#efefef" width="3%" |ปี พ.ศ (ค.ศ.)
! bgcolor="#efefef" width="18%" |ผู้ดำรงตำแหน่ง
! bgcolor="#efefef" width="20%" |รองชนะเลิศอันดับ 1
! bgcolor="#efefef" width="20%" |รองชนะเลิศอันดับ 2
! bgcolor="#efefef" width="3%" |อ้างอิง
|-
| rowspan="4" |2558 (2015)
|มินิมิสไทยแลนด์
จิรภิญญา สเปนสลี่
|โอปอ มาเรีย ซีเฟิร์ท
|ศิริรุ่ง เซี่ยงจง
| rowspan="4" |
|-
|มินิมิสเตอร์ไทยแลนด์กวิน อ่องลออ
|ชาญคชา ตุ้มทรพย์
|ธีรพัฒน์ คงวรานันท์
|-
|
มิสยังไทยแลนด์ธนพร ศรีลาเทพย์
|ปาณิสรา ชรัวอังศุธร
|อัญชิสา โพธิ์สุข
|-
|มิสเตอร์ยังไทยแลนด์
จิรวัฒน์ ชื่นตา
|ภัโรดม รุ่งเรื่องวงศ์
|ธนภัทร ทองเสริมไท
|}
== ผลงานการประกวดระดับนานาชาติ ==
สัญลักษณ์สี
===  ซูเปอร์โมเดลอินเตอร์เนชันแนล  ===
===  มิสเตอร์โกลบอลทีน  ===
== ดูเพิ่ม ==
มิสทีนไทยแลนด์
ปรินส์แอนด์ปรินส์เซสไทยแลนด์
== อ้างอิง ==
==แหล่งข้อมูลอื่น ==
การประกวดนางงามในประเทศไทย
การประกวดความงามชายในประเทศไทย
ตำบลบ้านเหล่า (อำเภอเจริญศิลป์)

บ้านเหล่า เป็นตำบลหนึ่งในอำเภอเจริญศิลป์ จังหวัดสกลนคร
== ประวัติ ==
ตำบลบ้านเหล่าได้รับการจัดตั้งตามประกาศกระทรวงมหาดไทยเมื่อวันที่ 24 พฤษภาคม พ.ศ. 2520 โดยแบ่งแยกท้องที่ออกมาจากตำบลโคกสี อำเภอสว่างแดนดิน ต่อมาเมื่อปี พ.ศ. 2530 ได้รับประกาศจากกระทรวงมหาดไทยแยกอำเภอสว่างแดนดิน 5 ตำบล (เจริญศิลป์ ทุ่งแก บ้านเหล่า หนองแปน และโคกศิลา) เป็นกิ่งอำเภอเจริญศิลป์ และเมื่อปี พ.ศ. 2538 ประกาศจัดตั้งเป็นอำเภอเจริญศิลป์ จึงมีผลทำให้ตำบลบ้านเหล่าขึ้นตรงต่อปกครองอำเภอเจริญศิลป์นับแต่นั้นมา
แต่เดิมตำบลบ้านเหล่ามีสภาตำบลบ้านเหล่า จนกระทั่งได้รับการจัดตั้งเป็นองค์การบริหารส่วนตำบลบ้านเหล่าเมื่อวันที่ 16 ธันวาคม พ.ศ. 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล
== อาณาเขต ==
ทิศเหนือ ติดต่อกับตำบลหนองกวั่ง (อำเภอบ้านม่วง) และตำบลคูสะคาม (อำเภอวานรนิวาส)
ทิศตะวันออก ติดต่อกับตำบลคูสะคามและตำบลธาตุ (อำเภอวานรนิวาส)
ทิศใต้ ติดต่อกับตำบลทุ่งแก
ทิศตะวันตก ติดต่อกับตำบลโคกสี (อำเภอสว่างแดนดิน) และตำบลหนองแปน
== การแบ่งเขตการปกครอง ==
ตำบลบ้านเหล่าแบ่งเขตการปกครองออกเป็น 17 หมู่บ้าน ได้แก่
หมู่ที่ 1 บ้านเหล่า
หมู่ที่ 2 บ้านดงบัง
หมู่ที่ 3 บ้านถ่อน
หมู่ที่ 4 บ้านคำเม็ก
หมู่ที่ 5 บ้านหนองแวง
หมู่ที่ 6 บ้านดงบาก
หมู่ที่ 7 บ้านโพนบก
หมู่ที่ 8 บ้านหนองผือ
หมู่ที่ 9 บ้านคำเม็กใหม่
หมู่ที่ 10 บ้านหนองแวง
หมู่ที่ 11 บ้านโพนใหม่
หมู่ที่ 12 บ้านดงบากน้อย
หมู่ที่ 13 บ้านเหล่าอุดม
หมู่ที่ 14 บ้านดงบากหรือบ้านดงบากวังแสง
หมู่ที่ 15 บ้านดงบังหรือดงบังใหม่
หมู่ที่ 16 บ้านหนองแวง
หมู่ที่ 17 บ้านเหล่าพัฒนา
== อ้างอิง ==
บ้านเหล่า
บ้านเหล่า
เจ้าชายนิโคลาแห่งยูโกสลาเวีย

เจ้าชายนิโคลาแห่งยูโกสลาเวีย (Prince Nikola of Yugoslavia) เป็นพระโอรสพระองค์ใหญ่ในเจ้าชายโทมิสลาฟแห่งยูโกสลาเวียและเจ้าหญิงมาร์การีตาแห่งบาเดิน พระองค์เป็นพระราชนัดดาในสมเด็จพระราชาธิบดีอเล็กซานเดอร์ที่ 1 แห่งยูโกสลาเวียผ่านทางสายพระบิดา ทั้งนี้พระองค์ทรงมีศักดิ์เป็นพระญาติชั้นทั้ 2 ใน เจ้าชายชาลส์ เจ้าชายแห่งเวลส์ ผ่านทางสายพระมารดา โดยพระองค์ทรงอยู่ในลำดับที่ 4 ในการสืบราชบัลลังก์ พระองค์ทรงมีพระขนิษฐาร่วมพระอุทร 1 พระองค์คือ เจ้าหญิงคาทารีนาแห่งยูโกสลาเวีย และมีพระอนุชาต่างพระมารดา 2 พระองค์ คือ เจ้าชายจอร์จ และ เจ้าชายไมเคิล
== เสกสมรส ==
พระองค์เสกสมรสกับลิเลียนา ลิควีน เมื่อวันที่ 30 สิงหาคม พ.ศ. 2535 ในเดนมาร์ก โดยลิเลียนาได้รับการสถาปนาเป็นเจ้าหญิงลิเลียนาแห่งยูโกสลาเวีย มีพระธิดา 1 พระองค์คือ
เจ้าหญิงมาเรียจาแห่งยูโกสลาเวีย
บุคคลที่เกิดในปี พ.ศ. 2501
อ
เจ้าชายยูโกสลาเวีย
บุคคลจากลอนดอน
เจ้าหญิงคาทารีนาแห่งยูโกสลาเวีย

เจ้าหญิงคาทารีนาแห่งยูโกสลาเวีย (Princess Katarina of Yugoslavia) เป็นพระธิดาใน เจ้าชายโทมิสลาฟแห่งยูโกสลาเวีย และ เจ้าหญิงมาร์การีตาแห่งบาเดิน พระองค์ทรงเป็นพระราชนัดดาใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย ผ่านทางสายพระบิดา ทั้งนี้พระองค์ทรงมีศักดิ์เป็นพระญาติชั้นทั้ 2 ใน เจ้าชายชาลส์ เจ้าชายแห่งเวลส์ ผ่านทางสายพระมารดา โดย พระองค์ทรงมีพระเชษฐาร่วมพระอุทร 1 พระองค์คือ เจ้าชายนิโคลาแห่งยูโกสลาเวีย และมีพระอนุชาต่างพระมารดา 2 พระองค์ คือ เจ้าชายจอร์จ และ เจ้าชายไมเคิล
== ทรงงาน ==
พระองค์ทรงงานร่วมกับเจ้าชายชาลส์ เจ้าชายแห่งเวลส์ พระญาติของพระองค์ ในการพัฒนามารยาทในเด็กแห่งยุโรปและสหราชอาณาจักร ทั้งนี้พระองค์ยังทรงานด้านเป็นประธานสมาคมท่องเที่ยวแห่งสหราชอาณาจักร
== เสกสมรส ==
พระองค์สมรสกับ เดสมอน รอเรนซ์ เดอ ซิลบา ซึ่งมีอายุมากกว่าพระองค์ถึง 25 ปี เมื่อวันที่ 5 ธันวาคม พ.ศ. 2530 และหย่าขาดจากพระสวามีเมื่อวันที่ 6 พฤษภาคม พ.ศ. 2553 โดยมีพระธิดา 1 คน คือ
วิกตอเรีย มาเรีย อิเมส มาร์การีตา
บุคคลที่เกิดในปี พ.ศ. 2502
อ
เจ้าหญิงยูโกสลาเวีย
บุคคลจากลอนดอน
คำสั่งคอมมานโด

คำสั่งคอมมานโด (Kommandobefehl) เป็นคำสั่งที่ได้ถ่ายทอดโดยอดอล์ฟ ฮิตเลอร์ เมื่อวันที่ 18 ตุลาคม ค.ศ. 1942 ได้ประกาศว่า เมื่อหน่วยรบคอมมานโดของฝ่ายสัมพันธมิตรทั้งหมดได้เผชิญหน้ากับกองกำลังเยอรมันในยุโรปและแอฟริกาสมควรจะต้องถูกสังหารทันทีโดยไม่ต้องขึ้นศาล แม้พวกเขาจะอยู่ในชุดเครื่องแบบที่เหมาะสมหรือได้พยายามที่จะยอมจำนน หน่วยคอมมานโดหรือกลุ่มขนาดเล็กของหน่วยคอมมานหรือหน่วยที่มีลักษณะคล้ายคลึง, สายลับ, และผู้ก่อวินาศกรรมไม่ได้อยู่ในเครื่องแบบที่เหมาะสมซึ่งได้ตกอยู่ในเงื้อมมือของกองกำลังทหารเยอรมันโดยวิธีการอื่นๆนอกเหนือจากการสู้รบโดยตรง (ผ่านทางตำรวจในดินแดนที่ยึดครอง,สำหรับตัวอย่าง),จะถูกมอบทันทีให้กับหน่วยซีแชร์ไฮท์สดีนสท์ (SD,หน่วยบริการความปลอดภัย) คำสั่งถูกใช้งานอย่างลับ ๆ โดยหากไม่ทำตามก็จะถือว่าเป็นความประมาทเลินเล่อซึ่งสามารถต้องโทษได้ตามกฎหมายทหารเยอรมัน นี่คือส่วนที่สองของข้อเท็จจริง "คำสั่งคอมมานโด", ผู้ที่เริ่มออกคำสั่งเป็นคนแรกโดยจอมพลแกร์ด ฟอน รุนด์ชเตดท์ เมื่อวันที่ 21 กรกฎาคม ค.ศ. 1942 ได้ประกาศว่า พลทหารโดดร่มที่จับกุมมาได้ควรจะส่งมอบทันทีให้กับหน่วยเกสตาโพภายหลังสงครามโลกครั้งที่สอง,ที่การพิจารณาคดีเนือร์นแบร์ก,คำสั่งคอมมานโดได้ถูกพบว่าเป็นการละเมิดกฏหมายสงครามโดยตรง,และเจ้าหน้าที่ทหารเยอรมันผู้ที่ได้ดำเนินการประหารชีวิตที่ผิดกฏหมายภายใต้คำสั่งคอมมานโดได้ถูกตัดสินว่ามีความผิดในข้อหาอาชญากรรมสงคราม
==อ้างอิง==
แนวรบด้านตะวันตก (สงครามโลกครั้งที่สอง)
คำสั่งโดยอดอล์ฟ ฮิตเลอร์
อาชญากรรมสงครามโลกครั้งที่สอง
วอลเลย์บอลชายไทยแลนด์ลีก 2006

วอลเลย์บอลชายไทยแลนด์ลีก 2006 หรือ วอลเลย์บอลชายไทยแลนด์ลีก 2549 (เป็นที่รู้จักกันในชื่อ แสงโสม ไทยแลนด์ลีก ตามชื่อของผู้สนับสนุนหลัก) เป็นการแข่งขันวอลเลย์บอลในระดับสูงสุดของประเทศไทย ซึ่งเป็นการแข่งขันครั้งที่ 1 ของวอลเลย์บอลไทยแลนด์ลีก โดยมีทีมเข้าแข่งขันชาย 8 ทีม และหญิง 8 ทีม สำหรับทีมชายสโมสรวอลเลย์บอลนครปฐม คว้าแชมป์ไปครองได้สำเร็จในการแข่งขันครั้งที่ 1
== อันดับการแข่งขัน ==
== รางวัล ==
== อ้างอิง ==
==แหล่งข้อมูลอื่น==
วอลเลย์บอลชายไทยแลนด์ลีก
วอลเลย์บอลในปี พ.ศ. 2549
วอลเลย์บอลในประเทศไทย
สโมสรวอลเลย์บอลในประเทศไทย
เดนิชซูเปอร์ลีกา

เดนิชซูเปอร์ลีกา (Danish Superliga) เป็นลีกฟุตบอลสูงสุดของประเทศเดนมาร์ก ก่อตั้งในปี ค.ศ. 1991
==สโมสรที่เข้าร่วมเดนิชซูเปอร์ลีกา (ฤดูกาล 2017–18)==
== ทีมชนะเลิศ ==
== ดูเพิ่ม ==
ฟุตบอลในประเทศเดนมาร์ก
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ฟุตบอลในประเทศเดนมาร์ก
ฟุตบอลลีกสูงสุด
เทศบาลตำบลโนนสะอาด (จังหวัดอุดรธานี)

ระวังสับสนชื่อบทความคล้ายกัน เทศบาลตำบลโนนสะอาด
เทศบาลตำบลโนนสะอาด เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอโนนสะอาด จังหวัดอุดรธานี
== อาณาเขต ==
ทิศเหนือ ติดกับ เทศบาลตำบลหนองแวงโนนสะอาด
ทิศตะวันออก ติดกับ  เทศบาลตำบลหนองแวงโนนสะอาด
ทิศตะวันตก ติดกับ  เทศบาลตำบลหนองแวงโนนสะอาด
ทิศใต้ ติดกับ  เทศบาลตำบลหนองแวงโนนสะอาด
== ประวัติ ==
เทศบาลตำบลโนนสะอาด แรกเริ่มก่อตั้งเมื่อวันที่ 1 พฤศจิกายน พ.ศ. 2509 ในชื่อว่า "สุขาภิบาลโพธิศรีสำราญ อำเภอกุมภวาปี" โดยแบ่งพื้นที่บางส่วนของตำบลโพธิสำราญ อำเภอกุมภวาปี จังหวัดอุดรธานี (สมัยนั้น) ออกมาจัดตั้งซึ่งรวมเอาบ้านโนนสะอาดและบ้านโสกรัง บริเวณริมทางหลวงแผ่นดินขอนแก่น - อุดรธานี (ถนนมิตรภาพ)
ต่อมาเมื่อวันที่ 13 กรกฎาคม พ.ศ. 2512 ทางราชการได้แบ่งแยกตำบลโพธิศรีสำราญ ออกมาจัดตั้งเป็นตำบลโนนสะอาด อำเภอกุมภวาปี "สุขาภิบาลโพธิศรีสำราญ จึงขอเปลี่ยนชื่อตามตำบลที่ตั้งเป็น "สุขาภิบาลโนนสะอาด อำเภอกุมภวาปี" ในเมื่อวันที่ 8 มกราคม พ.ศ. 2513
จนกระทั่งเมื่อวันที่ 25 พฤษภาคม 2542 ประกาศกระทรวงมหาดไทย ได้ประกาศให้ สุขาภิบาลโนนสะอาด เปลี่ยนแปลงฐานะเป็น เทศบาลตำบลโนนสะอาด มาจนปัจจุบัน
== เขตการปกครอง ==
เทศบาลตำบลโนนสะอาด ครอบคลุมพื้นที่ตำบลโนนสะอาดบางส่วน (นอกเขตเทศบาลตำบลหนองแวงโนนสะอาด) จำนวน 5 หมู่บ้าน ซึ่งแยกเป็นชุมชนทั้งสิ้น 8 ชุมชน ได้แก่
== อ้างอิง ==
โนนสะอาด
อำเภอโนนสะอาด
โตโยต้า ลีกคัพ รอบชิงชนะเลิศ 2560

ฟุตบอล โตโยต้า ลีกคัพ รอบชิงชนะเลิศ 2560 เป็นนัดชิงชนะเลิศของ โตโยต้า ลีกคัพ 2560 เป็นฤดูกาลที่ 8 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันขึ้นโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้เป็นการโคจรมาพบกันระหว่าง เอสซีจี เมืองทอง ยูไนเต็ด ทีมใหญ่ที่มาจาก โซนกรุงเทพมหานครและปริมณฑล และ เชียงราย ยูไนเต็ด ทีมใหญ่ที่มาจาก ภาคเหนือ ของประเทศไทย.
== เส้นทางสู่รอบชิงชนะเลิศ ==
ในรอบรองชนะเลิศของพวกเขา, เอสซีจี เมืองทอง ยูไนเต็ด เอาชนะ บีอีซี เทโรศาสน 2–1 . ในขณะเดียวกัน, เชียงราย ยูไนเต็ด ก็เอาชนะ ราชบุรี มิตรผล 1–0 และสามารถกรุยทางเข้าสู่รอบชิงชนะเลิศ.
หมายเหตุ: ในผลการแข่งขันหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที3: สโมสรที่มาจาก ไทยลีก 3.
== รายละเอียดการแข่งขัน ==
{| width=92% |
|-
||
|
|}
{| width="100%"
|valign="top" width="50%"|
|valign="top"|
|valign="top" width="50%"|
|}
{| width=100% style="font-size: 90%"
| width=50% valign=top|
คณะผู้ตัดสิน
ผู้ตัดสิน:   ศิวกร ภูอุดม
ผู้ช่วยผู้ตัดสินที่ 1:   จ่าอากาศตรีอภิชิต โนพวน
ผู้ช่วยผู้ตัดสินที่ 2:   จ่าเอกราชันย์ ดาวังปา
ผู้ตัดสินที่ 4:   มงคลชัย เพชรศรี
ผู้ควบคุมการแข่งขัน:   อาริศ กุลสวัสดิ์ภักดี
ผู้ประเมินผู้ตัดสิน:   แพรว สีหมากสุก
| width=50% valign=top|
กติกา
แข่งขัน 90 นาที
เสมอกัน ต่อเวลา 30 นาที
ดวลจุดโทษตัดสินถ้าเสมอกันใน 120 นาที
|}
== ดูเพิ่ม ==
โตโยต้า ลีกคัพ 2560
== อ้างอิง ==
ไทยลีกคัพ
ประเทศไทยในปี พ.ศ. 2560
การแข่งขันกีฬาในกรุงเทพมหานคร
นัดการแข่งขันของสโมสรฟุตบอลเมืองทอง ยูไนเต็ด
นัดการแข่งขันของสโมสรฟุตบอลเชียงราย ยูไนเต็ด
พระเจ้าฟ้ารั่ว

พระเจ้าวาริหู หรือ พระเจ้าฟ้ารั่ว (ဝါရေဝ်ရောဝ်, ဝါရီရူး, ; 20 มีนาคม ค.ศ. 1253 – ประมาณ 14 มกราคม ค.ศ. 1307) เป็นปฐมกษัตริย์ในเมืองเมาะตะมะ ซึ่งปัจจุบันตั้งอยู่ในเขตประเทศพม่า ทรงครองราชสมบัติระหว่าง ค.ศ. 1287 ถึง 1307 พระองค์มีพระปรีชาสามารถทั้งด้านการต่างประเทศและการทหาร ทรงปกครองอาณาจักรมอญในพม่าตอนล่างช่วงการล่มสลายของอาณาจักรพุกามประมาณปี ค.ศ. 1280 กระทั่งพระองค์ถูกปลงพระชนม์ในปี ค.ศ. 1307 แต่สายราชสกุลที่สืบเชื้อสายจากพระองค์ก็ปกครองราชอาณาจักรหงสาวดีจนกระทั่งล่มสลายในช่วงกลางคริสต์ศตวรรษที่ 16
พระเจ้าฟ้ารั่วประสูติ เมื่อวันที่ 20 มีนาคม ค.ศ. 1253 โดยมีพระนามเดิมว่า มะกะโท (แมะกะตู) ต่อมาใน ค.ศ. 1272 ขณะพระชนมายุได้ 19 พรรษาก็ติดตามบิดาไปค้าขายที่อาณาจักรสุโขทัยในรัชสมัยพ่อขุนบานเมือง กษัตริย์รัชกาลที่ 2 แห่งราชวงศ์พระร่วง พระองค์ได้เข้ารับราชการในราชสำนักสุโขทัยโดยเริ่มจากตำแหน่งควาญช้างกระทั่งทำความดีความชอบเรื่อยมาจนได้รับปูนบำเหน็จเป็นขุนวังในรัชสมัยพ่อขุนรามคำแหงมหาราช กษัตริย์รัชกาลที่ 3 แห่งราชวงศ์พระร่วง และมีใจผูกพันรักใคร่กับเจ้านางสร้อยดาว พระราชธิดาของพ่อขุนรามคำแหงมหาราชและได้พาเจ้านางสร้อยดาวหนีไป
ใน ค.ศ. 1285 เมื่อพระองค์ออกจากสุโขทัยกลับมายังเมาะตะมะ ได้มีเรื่องกระทบกระทั่งกับอลิมามาง เจ้าเมืองเมาะตะมะที่ราชสำนักพุกามส่งมาปกครอง ในที่สุดพระองค์สามารถสังหารอลิมามางสำเร็จ พร้อมกับสถาปนาพระองค์เป็นกษัตริย์ และประกาศอิสรภาพจากอาณาจักรพุกามเมื่อ ค.ศ. 1287 เมื่อสถาปนาพระองค์เป็นกษัตริย์เมืองเมาะตะมะแล้ว พระองค์ได้ส่งพระราชสาส์นมาขอขมาพ่อขุนรามคำแหงมหาราช ซึ่งพ่อขุนรามคำแหงมหาราชได้พระราชทานอภัยโทษ และได้พระราชทานพระนามกษัตริย์มะกะโท ตามจารึกในสุพรรณบัฏว่า พระเจ้าฟ้ารั่ว แต่ชาวมอญเรียกว่า พระเจ้าวาโรตะละไตเจิญภะตาน หรือ สมิงวาโร พระองค์ใช้เวลาเกือบสิบปีจัดการศัตรูทางการเมืองจนหมดสิ้น กระทั่งสามารถรวบรวมแผ่นดินมอญให้เป็นปึกแผ่นได้สำเร็จใน ค.ศ. 1296 พระองค์ยังได้รับการยอมรับจากราชวงศ์หยวนของจีนในปี ค.ศ. 1298
พระเจ้าฟ้ารั่วเสด็จสวรรคต เมื่อวันที่ 14 มกราคม ค.ศ. 1307 เนื่องจากถูกปลงพระชนม์โดยพระราชโอรส 2 พระองค์ของพระเจ้าตะยาพยาแห่งกรุงหงสาวดี อดีตพันธมิตรของพระเจ้าฟ้ารั่ว เพื่อแก้แค้นให้กับพระบิดาที่ถูกพระเจ้าฟ้ารั่วจับสำเร็จโทษ และเนื่องจากพระเจ้าฟ้ารั่วสวรรคตโดยไร้รัชทายาททำให้มะกะตาพระอนุชาได้ขึ้นสืบราชบัลลังก์ต่อมาเป็นพระเจ้ารามประเดิด
==อ้างอิง==
เชิงอรรถ
บรรณานุกรม
พระมหากษัตริย์ราชวงศ์หงสาวดี
เหรียญที่ระลึก "ครบรอบ 300 ปีกองทัพเรือรัสเซีย"

เหรียญที่ระลึก "300 ปีแห่งกองทัพเรือรัสเซีย" (Юбилейная медаль «300 лет Российскому флоту») เป็นเหรียญที่ระลึกที่จัดทำโดยรัฐบาลรัสเซียสำหรับผู้ช่วยเหลือในกองทัพเรือรัสเซียหรือผู้ได้มีส่วนสำคัญในกองทัพเรือรัสเซีย เนื่องในวาระครบรอบ 300 ปีการสถาปนากองทัพเรือรัสเซีย เหรียญได้รับการสถาปนาเมื่อวันที่ 10 กุมภาพันธ์ พ.ศ. 2539 โดยประกาศจากประธานาธิบดีฉบับที่ 176
== ลักษณะเหรียญ ==
เหรียญที่ระลึก "ครบรอบ 300 ปีกองทัพเรือรัสเซีย" มีเส้นผ่านศูนย์กลาง 32 มิลลิเมตร ด้านหน้าเป็นรูปพระฉายาลักษณ์ของจักรพรรดิปีเตอร์ที่ 1 แห่งรัสเซีย และอาคารที่ทำการกองทัพรัสเซียพร้อมคำว่า "300 ปีแห่งกองทัพเรือรัสเซีย" ("300 лет Российскому флоту") ข้างหลังเขียนว่า "1696-1996" รวงไม้โอ็คประกบข้างพร้อมสมอเรือสองสมอเรืออยู่ตรงกลาง
== ผู้ที่ได้รับเหรียญ (บางส่วน) ==
Vladimir Rushailo
Nikolai Patrushev
Vladimir Yegorov
Gennady Troshev
Vladimir Shamanov
Timur Apakidze
Viktor Gerashchenko
Viktor Pugachyov
Vladimir Kuroyedov
Gury Marchuk
Vladimir Kvachkov
Anatoly Kulikov
Vitaly Savelyev
Viktor Chernomyrdin
== อ้างอิง ==
== แหล่งข้อมูลอื่น ==
Official site of the Commission under the President of the Russian Federation on State Awards  In Russian
The Russian Gazette  In Russian
เครื่องอิสริยาภรณ์รัสเซีย
เจ้าชายต็อก-โอชิริน นามนานซือเหริน

ต็อก-โอชิริน นามนานซือเหริน (มองโกเลีย: Төгс-Очирын Намнансүрэн; จีน: 那木囊蘇倫; ทิเบต: རྣམ་སྣང་སྲུང་།; ค.ศ. 1878 - เมษายน ค.ศ. 1919) ตำแหน่งเต็มคือ เซนโนโยนข่าน นามนานซือเหริน (Сайн ноён хан Намнансүрэн, Good Noyan Khan Namnansuren) เป็นเจ้าชายผู้สืบทอดตำแหน่งมาตั้งแต่โบราณของมองโกลและทรงอำนาจมาก และเป็นผู้ที่มีความโดดเด่นในช่วงยุคต้นคริสต์ศตวรรษที่ 20 โดยเป็นผู้นำในการเรียกร้องเอกราชของมองโกเลีย พระองค์ดำรงตำแหน่งนายกรัฐมนตรีคนแรกของราชอาณาจักรมองโกเลียในคณะรัฐบาลของพระมหากษัตริย์ซึ่งก็คือ บอจด์ ข่าน ตั้งแต่ปีค.ศ. 1912 จนถึง ค.ศ. 1915 บอจด์ ข่านทรงโปรดเกล้าให้ยุบเลิกตำแหน่งนายกรัฐมนตรี และเปลี่ยนให้นามนานซือเหรินมาดำรงตำแหน่งรัฐมนตรีกระทรวงสงคราม แต่ถึงกระนั้นอำนาจยังคงเทียบเท่านายกรัฐมนตรีอยู่ดี
==อ้างอิง==
 
นายกรัฐมนตรีมองโกเลีย
เควี 41

หลุมฝังพระศพ KV41 ตั้งอยู่ในหุบเขากษัตริย์ในประเทศอียิปต์เป็นสุสานสุดท้ายที่ถูกค้นพบโดย วิกเตอร์ ลอเรต และยังไม่ได้ขุดค้นหรือตรวจสอบ เจ้าของเดิมของหลุมฝังพระศพนี้ยังชัดเจน แต่อาจจะเป็นของพระนางเตติสฮอร์ริ
==อ้างอิง==
Theban Mapping Project: KV41
เควี 36

หลุมฝังศพ KV36 ตั้งอยู่ในหุบเขาของกษัตริย์อียิปต์ได้ถูกใช้สำหรับฝังศพของมาไอเฮอร์ปริ จากในช่วงราชวงศ์ที่สิบแปด
หลุมฝังศพของมาไอเฮอร์ปริ เป็นห้องขนาดเล็กหลุมฝังศพด้วยห้องที่ด้านล่างบนฝั่งตะวันตก ในห้องที่ฝังศพไม่ได้รับการตกแต่ง เป็นกับทุกฝังศพห้องไม่ใช่เชื้อวงศ์ในหุบเขากษัตริย์ มีขนาดยาว 3.90 เมตรและกว้าง 4.10 เมตร
==อ้างอิง==
ตำบลตาลเนิ้ง

ตาลเนิ้ง เป็นตำบลหนึ่งในอำเภอสว่างแดนดิน จังหวัดสกลนคร สภาพพื้นที่ส่วนใหญ่เป็นที่ราบลุ่ม ดินร่วนปนทราย เหมาะสำหรับการทำนา
== ประวัติ ==
ตำบลตาลเนิ้งก่อตั้งเมื่อใดไม่มีหลักฐานที่ชัดเจน แต่มีหลักฐานเพียงว่าตำบลนี้มีมาก่อนปี พ.ศ. 2501 เนื่องจากทางราชการได้แบ่งแยกพื้นที่บางส่วนของตำบลตาลเนิ้งออกมาตั้งเป็น "ตำบลตาลเนิ้งใหม่" เมื่อวันที่ 25 ธันวาคม พ.ศ. 2501 และต่อมาทางราชการได้แบ่งพื้นที่ในตำบลตาลเนิ้ง (เดิม) ออกไปอยู่ในการปกครองของตำบลตาลเนิ้งใหม่กับตำบลพันนา พร้อมประกาศยุบตำบลตาลเนิ้ง (เดิม) ตั้งแต่วันที่ 1 มีนาคม พ.ศ. 2503 เป็นต้นมา แล้วเปลี่ยนชื่อตำบลตาลเนิ้งใหม่เป็น "ตำบลตาลเนิ้ง"
ต่อมาพื้นที่ตำบลตาลเนิ้ง (ใหม่) มีพื้นที่กว้างขวางยากต่อการปกครอง จึงได้แบ่งแยกทางด้านทิศตะวันตกออกมาตั้งตำบลใหม่ ชื่อ ตำบลตาลเนิ้งใหม่ (ครั้งที่ 2)จำนวน 8 หมู่บ้าน
เมื่อวันที่ 5 กรกฎาคม พ.ศ. 2516 มีประกาศจัดตั้ง "สภาตำบลตาลเนิ้ง" ในพื้นที่ตำบลตาลเนิ้ง (ใหม่ครั้งที่ 1)
ต่อมาเมื่อวันที่ 9 เมษายน พ.ศ. 2517 มีประกาศจัดตั้ง "สภาตำบลตาลเนิ้งใหม่" ในพื้นที่ตำบลตาลเนิ้งใหม่ (ครั้งที่ 2) จนต่อมาได้เปลี่ยนชื่อเป็น "ตาลโกน" ตามชื่อหมู่บ้านหมู่ที่ 1 และสภาตำบลตาลเนิ้ง (ใหม่ครั้งที่ 1) ได้รับการจัดตั้งเป็นองค์การบริหารส่วนตำบลตาลเนิ้ง มาจนปัจจุบัน
== อาณาเขต ==
ทิศเหนือ ติดต่อกับตำบลแวง
ทิศตะวันออก ติดต่อกับตำบลม่วงไข่ (อำเภอพังโคน) และตำบลปลาโหล (อำเภอวาริชภูมิ)
ทิศใต้ ติดต่อกับตำบลหนองลาด (อำเภอวาริชภูมิ)
ทิศตะวันตก ติดต่อกับตำบลตาลโกน
== การแบ่งเขตการปกครอง ==
ปัจจุบันตำบลตาลเนิ้งแบ่งเขตการปกครองออกเป็น 9 หมู่บ้าน ได้แก่
หมู่ที่ 1 บ้านตาลเนิ้ง
หมู่ที่ 2 บ้านหนองหลักช้าง
หมู่ที่ 3 บ้านนาเตียง
หมู่ที่ 4 บ้านหนองหวาย
หมู่ที่ 5 บ้านดงมีชัย
หมู่ที่ 6 บ้านหนองผือ
หมู่ที่ 7 บ้านดงสวรรค์
หมู่ที่ 8 บ้านโนนตูม
หมู่ที่ 9 บ้านตาลเนิ้ง
== สถานที่สำคัญ ==
ที่ทำการองค์การบริหารส่วนตำบลตาลเนิ้ง
โรงพยาบาลส่งเสริมสุขภาพตำบลตาลเนิ้ง
โรงพยาบาลส่งเสริมสุขภาพตำบล บ้านนาเตียง
โรงเรียนบ้านตาลเนิ้ง (โพธิราชอำนวย)
โรงเรียนบ้านนาเตียง
โรงเรียนบ้านหนองหลักช้าง
โรงเรียนบ้านหนองหวาย
ศูนย์พัฒนาเด็กเล็กก่อนวัยเรียน
ศูนย์การเรียนรู้ชุมชน
ที่อ่านหนังสือพิมพ์ประจำหมู่บ้าน
ศูนย์การศึกษานอกโรงเรียนตำบล
== อ้างอิง ==
ตาลเนิ้ง
ตาลเนิ้ง